Negester Klein-Kariba bied jou die Bosveld op sy beste - Maroela Media
Negester Klein-Kariba (foto verskaf)
Negester Klein-Kariba, met sy pragtige Bosveld-fauna en -flora, lê in die Waterberg-biosfeer wat ook ŉ UNESCO-erfenisgebied is. Dié beveiligde en volhoubare leefstyl-landgoed vir vyftigplussers, grens aan die ATKV-Klein-Kariba Vakansieoord en is naby Bela-Bela (Warmbad) geleë, net ŉ uur se ry van Pretoria af. Daarby bied die Bela-Bela- en Waterberg-omgewing jou boonop die verdere voordele van ŉ heerlike klimaat, goeie winkels, ŉ private hospitaal, topklas gholfbane en ŉ verskeidenheid natuurreservate!
By Negester Klein-Kariba is die ontwerpstyl van de geboue ŉ kontemporêre interpretasie van historiese Laeveldse plaasargitektuur en dit pas mooi in by die omgewing en landboukonteks. Verder word die natuurlike eienskappe van die leefstyl-landgoed grootliks onversteurd gelaat, met geboue wat ontwerp is om ŉ lae visuele en fisiese impak op die bosveld-bioom te hê. Die leefstyl-landgoed se dorpsgebied beslaan ongeveer 83 ha, met 395 voltitel-plot-en-plan-eenhede wat in 4 fases ontwikkel word.
Meer as 180 eiendomme is reeds verkoop. Verder is 20 huise voltooi, 44 huise in aanbou en 54 in die pyplyn. Tans is 248 erwe ten volle gediens. Erfpryse begin by R342 800 en huisgroottes wissel van ±92 m² tot 225 m². Ingesluit by die prys van die erf, is goedgekeurde huisplanne, argiteksfooie en oordragkoste (munisipale indieningsfooie van ±R2 000 uitgesluit).
Dan bied Negester Klein-Kariba nog ŉ opwindende opsie, 38 deeltitel-duette. Hierdie eenhede is gerieflik in die leefstyl-landgoed geleë naby die mediese sorgsentrum, hoofingang en beoogde gemeenskapsentrum met ŉ biblioteek, dameskroeg en sportfasiliteite (wat tennisbane, ŉ swembad en rolbalbane insluit). Pryse van duet-eenhede met standaardafwerkings begin by R775 000. ŉ Wooneenheid is 77 m2 groot (hierby ingesluit is ŉ stoepie van 9 m2 en ŉ motorafdak van 18 m2). Behalwe vir oordragkoste, is geen BTW of munisipale indieningsfooi betaalbaar nie.
Negester Klein-Kariba spog met ŉ moderne, goed-toegeruste mediesesorgsentrum. Tuisversorging word as ŉ standaardopsie, deur Elsorg, ons mediesesorgdiensverskaffer, aangebied. Elsorg spesialiseer al sedert 1997 in raakvat en gewaardeerde gemeenskaps-, mediese ondersteunings- en verplegingsdienste. Elsorg het ŉ praktyknommer om in sekere gevalle kostes van mediese fondse namens inwoners te verhaal. “Dit is ook ons oogmerk om tuisversorging by elke Negester as ŉ standaarddiens aan te bied, asook om moderne en goedtoegeruste sorgsentrums te bou wat aan inwoners se mediese behoeftes kan voldoen en sodoende verdere gemoedsrus te verseker,” sê Cilliers.
DJ Opperman se gedig, Negester en stedelig, het gedien as inspirasie vir die ontwikkeling van die Negester-handelsmerk en slagspreuk. Die Negester-visie het ook hierop voortgebou, naamlik die ontwikkeling en bestuur van volhoubare, beveiligde en gewaardeerde leefstyl-landgoedere, waar die totale menswees van die vyftigplusser-groep gekoester kan word. En, soos met Opperman se gedig, “Onthou altyd aan jou dade grens ŉ ewigheid […] en mag die Suiderkruis en Negesterre witter as die stedeligte in jou siel bly skitter,” glo Negester Klein-Kariba sy leefstyl-landgoed bied juis so ŉ volhoubare omgewing aan sy inwoners.
Vir eiendomsnavrae, besoek gerus Negester Klein-Kariba se webtuiste, of kontak Carin Boshoff by 071 612 9129 ([email protected]) of Hansie Boshoff by 082 419 4642 ([email protected]) vir meer inligting.
Deel van: Geldsake, Goeie nuus